section_heading: Karijera
paragraph_text: Levi se prvi put pojavio u FX-ovom filmu Big Shot: Confessions of a Campus Bookie. S glumicom Charismom Carpenter glumio je u ABC-jevom filmu See Jane Date. Trebao je igrati glavnu ulogu u ABC-jevom pilotu nazvanom Three koji su za televizijsku sezonu 2004./2005. napisali Andrew Reich i Ted Cohen. Zajedno s njim trebali su glumiti James Van Der Beek, Jama Williamson i Jacob Pitts, no serija nije realizirana. Levi je financirao album Grown pjevačice Kendall Payne nakon što ju je njezina izdavačka kuća Capitol Records odbila. Imao je glavnu ulogu u seriji Chuck iz 2007. godine. Levi i njegova kolegica iz serije, Yvonne Strahovski, osvojili su nagradu Teen Choice Awards 2010. za najboljeg glumca i glumicu iz akcijske serije.